Gansbaai Courant -Karwas vir Afrika | Xplorio Xplorio
Karwas vir AfrikaPublished: 19 September 2013, By: Gansbaai Courant, Category: Gansbaai Community‘n Deel van die VGL Vrouediens se dames wat ‘n karwasprojek aangepak het, met een van die blink-opgevryfde motors links van hulle
Dit was behoorlik “Karwas vir Afrika” met die VGK-gemeente se Vrouediens wat onlangs ‘n karwasdag op die Kerkgronde in Blompark gereël het. Die vroue het gewys hulle is nie bang vir fisiese werk nie en die seep en water het gespat soos wat motors gewas is - en behoorlik “stinkblink” opgevryf is. Die doel van die projek was om fondse vir die VGK Vrouediens in te samel en hulle is dit eens dat hulle goed ondersteun is. Die Pos | News | Gholflandgoed is dorp se wit olifant
16 February 2018 l Andries van der Heyde l Views: 862 l 29 days ago
Die Royal Northlands-gholflandgoed in Bela-Bela is in puin nadat elke struktuur op die perseel al geruime tyd deur betreders afgebreek word. Dit is hoe die klubhuis tans lyk.
Gary Player, wêreldbekende gholfspeler, het dié 18-putjiegholfbaan ontwerp.
Die ontwikkeling word steeds op minstens ses webtuistes geadverteer met die opsie om eiendom daar te besit. Indien dié mense egter die landgoed besoek, sal hulle hul oë nie glo nie.
Die gholfbaan het voorheen aan die Bela-Bela-munisipaliteit behoort, maar is sover vasgestel kon word jare gelede aan ’n konsortium van Maleisië verkoop. Die Pos probeer al jare lank uitvind of dié transaksie ooit ten volle afgehandel en ooreenkomste nagekom is, maar herhaalde navrae kon niks oplewer nie. Talle amptenare met wie die Pos hieroor gepraat het, het net gesê dat dié transaksie “lank voor hulle tyd” plaasgevind het, en dat hulle geen eerstehandse kennis daarvan dra nie.
Die Pos het die perseel op Vrydag 9 Februarie besoek. Die landgoed grens teenaan die Bela-Bela-polisiestasie en Gholfbaanpark.
Die ingang na die landgoed vanuit Botha-straat is bebos, verlate en instandhouding word duidelik glad nie meer gedoen nie.
Inwoners het ook vullis onwettig by die ingang van die landgoed gestort.
Die vervalle veiligheidsposte by die ingang verwelkom besoekers na die landgoed.
Die gras agter die hekke is jare laas gesny en die paaie in die eiendom is nie meer begaanbaar nie.
Die klubhuis, saal, en wooneenhede het nie meer dakke op nie.
Die strukture is reeds in skroot omskep, elektriese kabels is oral uitgegrawe, bome afgekap en die geteëlde kleedkamers heeltemal afgebreek. Die gholfbaan is ook heeltemal verwoes.
Die Pos het navrae aan die Bela-Bela-munisipaliteit gerig om uit te vind of daar planne is om die eiendom te herontwikkel. Hoewel samesprekings met beleggers beoog word, is daar voorlopig geen planne om Royal Northlands weer in ’n aanwins vir die dorp te omskep nie, was die terugvoer.
Talle inwoners het al by Die Pos gekla dat die gholfbaan ’n bymekaarkomplek vir misdadigers is.
Daar word veral tydens plaaslike veiligheidsvergaderings van die Bela-Bela-polisie gesê dat mense die landgoed betree en die strukture vernietig om die skroot te verkoop. Sommige mense soek ook daar hout en kap bome af.
Die dag van Die Pos se besoek, het die polisie twee donkiekarre met ’n klomp mans betrap terwyl hulle die waens vol boumateriaal gelaai het. Hulle is egter nie aangekla nie.
Lt.kol. Moatshe Ngoepe, provinsiale polisiewoordvoerder, het by navraag gesê indien inwoners iemand op privaat grond sien steel, moet hulle die polisie in kennis stel.
Die Pos het vroeër berig dat die polisie eienaars wat betreders op heterdaad betrap aanraai om ’n klag in te dien en ’n verklaring af te lê. Indien inwoners dit nie doen nie, kan die persoon nie in hegtenis geneem word nie. Volgens die polisie kan die klaer egter nie ’n klag indien as die betreder op iemand anders se grond gevang word nie.
In die geval waar iemand vrygelaat word nadat hulle op heterdaad betrap is, kan die klaer verder met die stasiebevelvoerder praat, het Ngoepe gesê.